**ИНФОРМAЦИЈА О АКТИВНОСТИМА СЕЛЕКТИВНОГ ПОГОНА КСС**

РЕГИОНА БЕОГРАД

СЕЗОНА 2020/2021

Поштовани,

Предвиђене активности селективног погона КСС за годишта **2006, 2007, 2008.** у сезони 2020/2021 су:

Четири Регионална тренинга (октобар, новембар, децембар, фебруар)

Два Едукативна тренинга (јануар, април)

Два Савезна тренинга (март, мај)

РТЦ Караташ 2021. (јун)

Први контролни тренинзи за Регион Београд за девојчице **2006, 2007. и 2008. годиште одржаће се** **04.10.2020. године (НЕДЕЉА) у СЦ „Визура“ (Цара Душана 105, Земун)**

**С обзиром на то да нам тренутна здравствена ситуација налаже измењен режим рада и прилагођен мерама и препорукама Кризног штаба као и препорукама КСС, молимо клубове да нам до 25.09.2020. год. пошаљу спискове играчица са именом, презименом и годиштем које планирају да пошаљу на први регионални тренинг како би смо могли да направимо сатницу тренинга по годиштима и по групама за свако годиште због ограниченог броја играчица у сали.**

**Распоред (сатница по групама) тренинга ће бити послат накнадно када клубови пошаљу своје спискове.**

**Како би смо што боље и ефикасније организовали регионалне тренинге, моле се клубови и тренери да пошаљу своје најталентованије и најперспективније играчице у наведеним годиштима.**

**С тога вас молимо да одабиру играчица за регион приступите веома одговорно и професионално као што је то са ваше стране и било претходних година.**

**Посебно Вам напомињемо да од овог тренинга почиње програм за девојчице рођене 2008. године, те Вас молимо да пошаљете и најквалитетније играчице овог годишта.**

**ВАЖНО: Клубови би требало да на тренинге пошаљу играчице које су прешле из других региона у којима су пратили програм селективног погона КСС.**

Играчице су обавезне да понесу **спортску опрему, лопту и маску (обавезно)** и да присуствују прозивци **најмање 30 минута пре заказаног почетка тренинга**.

**Препоручује се минимално задржавање и груписање по ходницима и трибинама уз обавезно ношење маске.**

**Упозоравамо клубове да су одговорни, да своје активности прилагоде динамици одржавања контролних тренинга, што значи да све утакмице и остале клупске обавезе организују у одговарајућим терминима.**

**ПРИСУСТВО РОДИТЕЉА ТРЕНИНЗИМА ЈЕ СТРОГО ЗАБРАЊЕНО!!!**

**ТРЕНИНЗИМА МОГУ ПРИСУСТВОВАТИ САМО ТРЕНЕРИ РЕПРЕЗЕНТАТИВНИХ СЕЛЕКЦИЈА U16, U18, U20 И СЕНОРСКЕ РЕПРЕЗЕНТАЦИЈЕ. (Извињавамо се свим тренерима и колегама због ове нове уредбе која ће бити на снази све док трају здравствене мере и препоруке, а све у циљу смањења броја присутних лица у сали на најминималнији могући број.)**

**Позивамо клубове и тренере из региона да нам пруже помоћ и да кроз међусобну сарадњу остваримо што боље резултате.**

**Клубови који не буду учествовали на контролним тренинзима Региона Београд, са својим играчицама, неће моћи учествовати на РТЦ у 2021.год.**

**Следеће активности : Регионални тренинг (01.11.2020.)**

Ради боље сарадње и непосредног контакта на располагању Вам је број мог телефона – 063/ 387-071

Унапред се захваљујемо на сарадњи и спортски Вас поздрављамо.

У Београду 21.09.2020.

Координатор региона Београд

Драгана Контић